Ole Vries Hassel

Ole Vries Hassel (1894–1984) var en norsk jurist og offentlig tjenestemann som i 1940 meldte seg inn i Nasjonal Samling og ble en av arkitektene bak Kommunalforordningen – NS' omorganisering av norske kommuner til førerprinsippet.

Han vokste opp i Sandar som kjøpmannssønn, tok artium i Larvik 1912 og ble cand.jur. i 1916. Fra 1921 var han ansatt i Justisdepartementet, hvor han ble byråsjef i 1929. Han søkte i januar 1940 stillingen som fylkesmann i Nordland.

Hassel meldte seg inn i NS i 1940, og ble beordret til stilling som ekspedisjonssjef i Indredepartementet. Sammen med statsråden Albert Viljam Hagelin og departementsråd Thorleif Dahl gjennomførte han i desember 1940 Kommunalforordningen.

I januar 1942 ble han utnevnt til fylkesmann i Hedmark. Han ble avsatt fra denne stillingen høsten 1943, da han falt i unåde hos Quisling. Ved landssvikoppgjøret ble han høsten 1948 dømt til tre og et halvt års fengsel. Fra 1953 arbeidet han som advokat i Oslo og Sandar.

Referanser 

Personer fra Sandefjord kommune
Norske advokater
Fylkesmenn fra Nasjonal Samling
Fylkesmenn i Hedmark
Nordmenn fra andre verdenskrig
Nordmenn dømt i landssvikoppgjøret etter krigen